text: P13.76M proyekto’s manok bisaya, pagtugot sa SP na lang ang kulang
text: #000000
text: Currently viewed by: Marcus Rosit
text: #000001
text: Pinaagi sa P11,769,000 nga pundo nga gikan sa Department of Agriculture (DA) ug tugbangan sa Kagamhanan sa Bohol og balig P2,769,000 agi og sweldo sa mga tawo nga mahi-assign didto, pagasugdan ang Native Chicken Hatchery, Processing nga may mga ipahimutang usab nga mga makina ug kagamitan ug Marketing Hub Facility Project sa Bohol.
text: #000003
text: Kahinumduman nga ang DA7 naglakip sa iyang mga gipakayab nga mga programa sa pagpadaghan pa sa kita sa mga mag-uuma pinaagi sa pagtanyag og mga serbisyo nga magsuporta niini, samtang magseguro sa mas hamugaway nga tinubdan sa luwas nga pagkaon alang sa rehiyon ug sa uban pang nanginahanglan niini.
text: #000004
text: Subay niini, nagpahan ang DA7 og P11 milyones ngadto sa kagamhanang probinsya pinaagi sa Office of the Provincial Veterinarian (OPV) alang sa katukoran sa Native Chicken Hatchery, Processing nga may mga makinarya ug gamit nga nasukip, ug Marketing Hub Facility.
text: #000005
text: Kini naglangkob sa pagpapusa sa mga itlog hangtud mapiso ug pagpatambok niini aron ikabaligya isip buhi o karne aron may kapanginabuhian na usab nga kasaligan ug mapahilunan ang sistema nga sagopon sa mga kalungsuran.
text: #000006
text: Segun pa ni Provincial Veteriniarian Dr. Stella Marie Lapiz, adunay duha ka bahin ang proyekto - ang pasilidad sa paitlogan ug papus-anan nga dumalahon sa OPV ug didto ipahimutang sa Provincial Livestock and Poultry Farm sa Bilar, samtang ang Ihawan ug ang pasilidad sa pagproseso sa karne lakip na ang pamaligya ug negosyo niini, dumalahon sa Ubay Native Chicken Growers Association.
text: #000007
text: Kini nga pahat gikan sa Provincial Government gani, napahimutang na sa tinuig nga budget sa OPV ubos sa iyang Native Chicken Program.
text: #000013
text: “Sa kaninit sa supply sa pagkaon ug sa kasayon sa pagpamuhi og manok bisaya, tuyo gyud nato nga makapadaghan sa supply sa mga piso nga segurado na nga mabuhi, aron kapaalimahan, patambokon ug ikabaligya, buhi man o karne. Usab apil sa atong tumong ang pagpa-sagop niini sa tanang kalungsuran aron ilang magamit, kapaladpan ug molahutay ang produksyon sa manok bisaya sa tibuok lalawigan,” dayag ni Lapiz.
text: #000014